CELEX: 32015R0165
Language: bg
Date: 2015-02-03 00:00:00
Title: Регламент (ЕС) 2015/165 на Комисията от 3 февруари 2015 година за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от млечна киселина, Lecanicillium muscarium щам Ve6, хитозанхидрохлорид и Equisetum arvense L. в определени продукти или върху тях (текст от значение за ЕИП)

4.2.2015   
            
            
               BG
            
            
               Официален вестник на Европейския съюз
            
            
               L 28/1
            
         РЕГЛАМЕНТ (ЕС) 2015/165 НА КОМИСИЯТА
   от 3 февруари 2015 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от млечна киселина, Lecanicillium muscarium щам Ve6, хитозанхидрохлорид и Equisetum arvense L. в определени продукти или върху тях
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               За млечната киселина, Lecanicillium muscarium щам Ve6, хитозанхидрохлорид и Equisetum arvense L. няма конкретно установени МДГОВ, нито тези вещества са включени в приложение IV към Регламент (ЕО) № 396/2005, поради което се прилага стойността по подразбиране 0,01 mg/kg, определена в член 18, параграф 1, буква б) от посочения регламент.
            
         
               (2)
            
            
               Хитозанхидрохлорид като основно вещество е одобрен в съответствие с Регламент (ЕО) № 1107/2009 на Европейския парламент и на Съвета (2). С оглед на прилагането на Регламент за изпълнение (ЕС) № 563/2014 на Комисията (3), Комисията счита, че е целесъобразно включването на това вещество в приложение IV към Регламент (ЕО) № 396/2005.
            
         
               (3)
            
            
               
                  Equisetum arvense L. като основно вещество е одобрен в съответствие с Регламент № 1107/2009. С оглед на прилагането на Регламент за изпълнение (ЕС) № 462/2014 на Комисията (4), Комисията счита, че е целесъобразно включването на това вещество в приложение IV към Регламент (ЕО) № 396/2005.
            
         
               (4)
            
            
               Млечната киселина като добавка в храните е одобрена в съответствие с Регламент № 1333/2008 на Европейския парламент и на Съвета (5). С оглед на прилагането на Регламент (ЕС) № 1129/2011 на Комисията (6), Комисията счита, че е целесъобразно включването на млечната киселина в приложение IV към Регламент (ЕО) № 396/2005.
            
         
               (5)
            
            
               Що се отнася до Lecanicillium muscarium щам Ve6, Европейският орган за безопасност на храните (Органът) стигна до заключението (7), че е целесъобразно включването му в приложение IV към Регламент (ЕО) № 396/2005.
            
         
               (6)
            
            
               Въз основа на заключението на Органа и като се вземат под внимание факторите, които са от значение за разглеждания въпрос, съответните изменения на МДГОВ отговарят на относимите изисквания на член 5, параграф 1 и член 14, параграф 2 от Регламент (ЕО) № 396/2005.
            
         
               (7)
            
            
               Поради това Регламент (ЕО) № 396/2005 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение IV се добавят в азбучен ред вписванията за „млечна киселина (2)“, „Lecanicillium muscarium щам Ve6“, „хитозанхидрохлорид“ и „Equisetum arvense L.“
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 февруари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
   
      (3)  Регламент за изпълнение (ЕС) № 563/2014 на Комисията от 23 май 2014 г. за одобряване на основното вещество хитозанхидрохлорид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията (ОВ L 156, 24.5.2014 г., стр. 5).
   
      (4)  Регламент за изпълнение (ЕС) № 462/2014 на Комисията от 5 май 2014 г. за одобряване на основното вещество Equisetum arvense L. в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 (ОВ L 134, 7.5.2014 г., стр. 28).
   
      (5)  Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
   
      (6)  Регламент (ЕС) № 1129/2011 на Комисията от 11 ноември 2011 г. за изменение на приложение II към Регламент (ЕО) № 1333/2008 на Европейския парламент и на Съвета посредством създаване на списък на Съюза на добавките в храните (ОВ L 295, 12.11.2011 г., стр. 1).
   
      (7)  Европейски орган за безопасност на храните; Заключение относно партньорската проверка на оценката на риска от употребата като пестицид на активното вещество Lecanicillium muscarium щам Ve6, нотифицирано като Verticillium lecanii. Бюлетин на ЕОБХ (EFSA Journal) 2010 г.; 8(1):1446. [45 стр.]. doi:10.2903/j.efsa.2010.1446.